Groningen vasútállomás

Groningen vasútállomás a hollandiai Groningen város fő vasútállomása az azonos nevű Groningen tartományban. A Harlingen-Nieuweschans-vasútvonalon a Zuidhorn vasútállomás és a Groningen Europapark vasútállomás között fekszik, a Meppel-Groningen-vasútvonalon végállomás a Groningen Europapark vasútállomás után, illetve a Groningen-Delfzijl-vasútvonalon végállomás a Groningen Noord vasútállomás után. Az első vasúti épületet 1865-ben fejezték be, es 1894-ben bontották le. A második, és jelenlegi főépületet Izaak Gosschalk tervezte és 1896-ban fejezték be. Ezt követően 2000-ben felújították, és jelenleg 2019 óta szintén felújítás alatt áll, várható befejezéssel 2023-ban. Az állomás vonatközlekedése 1866-ban indult és jelenleg a Nederlandse Spoorwegen és az Arriva szolgáltatja. Az állomáson 41 buszvonal közlekedik a Qbuzz által. Története Az állomást 1866 június 1-én nyitották meg, és a Harlingen-Nieuweschans-vasútvonal része lett. Az első épülete egy átmeneti épület volt. 1870-ben a Meppel-Groningen-vasútvonallal az állomás csatlakozott Hollandia többi vonatközlekedéséhez. 1884-ben megnyitották a Groningen-Delfzijl-vasútvonalat, amin ma kevesebb mint 40 perc alatt elérhető az Északi-tengeri város Delfzijl. 1893-ban megnyílt a Roodeschool vonal. A jelenlegi vasútállomás épületét 1896-ban fejezték be. Leírás Elhelyezkedés A vasútállomás épülete a Stationspleinen található Groningen városában, a tartomány délnyugati részén, Észak-Hollandiában. Groningen a Harlingen-Nieuweschans-vasútvonalon fekszik, más néven a Staatslijn B-n, a Zuidhorn vasútállomás és Groningen Europapark vasútállomások között. Groningentől nyugatra a Harlingen Haven vasútállomás 80.4 km-re fekszik, a Leeuwarden vasútállomás 55.5 km-re, és a Zuidhorn vasútállomás 11.7 km-re. Keleti irányba a Groningen Europapark vasútállomás 1.6 km-re, a Winschoten vasútállomás 34 km-re, és a Bad Nieuweschans vasútállomás 46.4 km-re fekszik. Groningen vasútállomás a végállomása a Meppel-Groningen-vasútvonalnak, másnéven Staatslijn C, a Groningen Europapark vasútállomás után. Groningentől délre az Assen vasútállomás 27.6 km-re, a Meppel vasútállomás 76.9 km-re fekszik. Groningen a Groningen-Delfzijl-vasútvonal végállomása is, a Groningen Noord vasútállomás után. Groningentől északra a Groningen Noord vasútállomás 3.9 km-re, és a Delfzijl vasútállomás 37.8 km-re fekszik. Az állomáson csatlakozik a nem áramosított vonatközlekedés Groningen tartományból és a többi holland vonatközlekedés délre. Egy biciklitároló található az egész állomás alatt, több mint 4.000 férőhellyel. A további parkolási lehetőségekkel együtt az állomás körzete több mint 10.000 bicikli tárolására alkalmas. Épület Az állomás épületét Izaak Gosschalk tervezte, benne neogótikus és neoreneszánsz elemeket ötvözve. Elrendezés Az állomásnak kilenc vágánya van, és az állomás mögött több vonat is tud várakozni. Felújítás 2019-ben megkezdődött az állomás felújítása, ami a tervek szerint 2023-ra fog befejeződni. A tervek szerint az állomást drasztikusan meg fogják változtatni, új földalatti gyalogosátjáró és bicikliutak, egy földalatti buszút, és egy új buszpályaudvar fog kiépülni. Szolgáltatások Vonatok A Groningen vasútállomásról többek között a következő településeket lehet közvetlenül elérni: Assen, Zwolle, Amersfoort, Utrecht, Gouda, Rotterdam, Hága, Amszterdam-Schiphol repülőtér, Hoogeveen, Leeuwarden, Eemshaven, Delfzijl, Winschoten, Nieuweschans és Leer. Groningen a legészakibb állomása a Nederlandse Spoorwegennek, az északabbra fekvő állomásokat az Arriva működteti. A következő vonatok futnak a Nederlandse Spoorwegen által: óránként egyszer InterCity Rotterdam – Utrecht – Amersfoort – Zwolle – Groningen óránként egyszer InterCity Hága – Schiphol reptér – Almere – Lelystad – Zwolle – Groningen óránként kétszer helyi (sprinter) Zwolle – Assen – Groningen óránként kétszer helyi (sprinter) Groningen – Assen A következő vonatok futnak az Arriva által: óránként egyszer express (sneltrein) Leeuwarden – Buitenpost – Groningen óránként kétszer helyi (stoptrein) Leeuwarden – Buitenpost – Groningen óránként kétszer helyi (stoptrein) Groningen – Zuidbroek – Veendam óránként egyszer helyi (stoptrein) Groningen – Zuidbroek – Winschoten – Bad Nieuweschans – Leer óránként egyszer helyi (stoptrein) Groningen – Zuidbroek – Winschoten óránként kétszer helyi (stoptrein) Groningen – Sauwerd – Roodeschool óránként kétszer helyi (stoptrein) Groningen – Sauwerd – Delfzijl Buszok 41 helyi és regionális buszút indul az állomásról a Qbuzz által. Vasútvonalak Az állomást az alábbi vasútvonalak érintik: Groningen–Delfzijl-vasútvonal Meppel–Groningen-vasútvonal Harlingen–NieuweSchans-vasútvonal Kapcsolódó állomások A vasútállomáshoz az alábbi állomások vannak a legközelebb: Groningen Noord vasútállomás (Delfzijl vasútállomás, Groningen–Delfzijl-vasútvonal) Zuidhorn vasútállomás (Harlingen Haven vasútállomás, Harlingen–NieuweSchans-vasútvonal) Groningen Europapark vasútállomás (Meppel vasútállomás, Nieuweschans vasútállomás, Harlingen–NieuweSchans-vasútvonal, Meppel–Groningen-vasútvonal) Forgalom Kapcsolódó szócikkek Holland vasútállomások listája Jegyzetek További információk Az NS hivatalos weboldala (angolul) Dutch Public Transport journey planner Archiválva 2022. október 20-i dátummal a Wayback Machine-ben (angolul)